23. 9. 2020.

Na temelju članaka 4. i 11. Odluke o Stipendiji Grada Zagreba za učenike koji se obrazuju za medicinske sestre/tehničare opće njege (Službeni glasnik Grada Zagreba 18/19),

**gradonačelnik Grada Zagreba**

**raspisuje**

**N A T J E Č A J**

**ZA DODJELU STIPENDIJE GRADA ZAGREBA ZA UČENIKE KOJI SE OBRAZUJU ZA MEDICINSKE SESTRE/TEHNIČARE OPĆE NJEGE, UČENICIMA PETIH RAZREDA, ZA ŠKOLSKU GODINU 2020./2021.**

1. Za školsku godinu 2020./2021. učenicima petih razreda koji se obrazuju za medicinske sestre/tehničare opće njege dodijelit će se najviše 20 Stipendija Grada Zagreba za učenike koji se obrazuju za medicinske sestre/tehničare opće njege (u nastavku teksta: Stipendija).
2. Pravo sudjelovanja na Natječaju za dodjelu Stipendije imaju učenici koji ispunjavaju sljedeće opće uvjete:

* da su redovni učenici petih razreda srednjih škola za medicinske sestre/tehničare opće njege u Gradu Zagrebu;
* da imaju neprekidno prijavljeno prebivalište na području Grada Zagreba najmanje jednu godinu prije objave natječaja;
* da su završili prethodne razrede srednje škole s prosjekom ocjena od najmanje 3,0;
* da nisu, osim iz opravdanih razloga (što se dokazuje vjerodostojnom medicinskom dokumentacijom liječnika specijalista), ponavljali razred srednje škole;
* da su državljani Republike Hrvatske.

1. Stipendija se dodjeljuje za 10 mjeseci, računajući od 1. rujna 2020.

Iznos Stipendije utvrđuje se u visini 35% prosječne neto plaće u Gradu Zagrebu za razdoblje siječanj-kolovoz 2020. godine.

Kriteriji za utvrđivanje liste kandidata za dodjelu Stipendije su uspjeh u prethodnim razredima srednje škole, postignuti i priznati izvannastavni i izvanškolski rezultati tijekom srednjeg obrazovanja te socijalni status i druge socijalne prilike u obitelji kandidata.

1. Natječaj traje 15 dana od dana objave u na web stranici Grada Zagreba.

Molbe za dodjelu Stipendije dostavljaju se poštom preporučeno na adresu: Ured za demografiju, Vodnikova 14, 10000 Zagreb, s naznakom „za Natječaj za dodjelu Stipendije Grada Zagreba za učenike koji se obrazuju za medicinske sestre/tehničare opće njege”, u roku od 15 dana od objave Natječaja na web stranici Grada Zagreba.

Molbe se dostavljaju isključivo na obrascu koji se nalazi u prilogu Natječaja objavljenog na [www.zagreb.hr](http://www.zagreb.hr).

Uz molbu za dodjelu Stipendije potrebno je priložiti:

1) rodni list (preslika),

2) domovnicu (preslika),

3) uvjerenje o prebivalištu ne starije od dana raspisivanja Natječaja (u izvorniku),

4) potvrdu o redovnom upisu u peti razred srednje škole školske godine 2020./2021. (u

izvorniku),

5) svjedodžbe završenih razreda srednje škole (preslike),

6) dokaz o osvojenim nagradama na gradskim, županijskim, državnim i međunarodnim natjecanjima,

7) dokaze o ostvarivanju prava na skrb izvan vlastite obitelji, ostvarivanju prava na zajamčenu minimalnu naknadu, da živi u jednoroditeljskoj obitelji ili obitelji s troje i više djece,

8) životopis.

1. Prijedlog liste kandidata za dodjelu Stipendije bit će objavljen na oglasnim pločama područnih ureda gradske uprave i web stranici Grada Zagreba u roku od 60 dana od dana isteka roka za podnošenje molbi.
2. Korisnik Stipendije ne može istodobno biti korisnik neke druge stalne novčane stipendije.
3. Nakon završenog školovanja korisnik Stipendije obvezan je zaposliti se na području Grada Zagreba u ustanovama socijalne skrbi kojima je osnivač Grad Zagreb te u istima ostvariti radni staž u dvostruko dužem trajanju u odnosu na vrijeme za koje je primao Stipendiju.
4. Stipendist je dužan vratiti primljeni iznos Stipendije ako iz neopravdanih razloga, što procjenjuje Povjerenstvo, ne završi razred u školskoj godini za koju je primao Stipendiju, odbije zaposliti se na području Grada Zagreba u ustanovama socijalne skrbi kojima je osnivač Grad Zagreb, jednostrano raskine radni odnos prije proteka vremena u kojem je dužan raditi, u slučaju otkazivanja ugovora o radu od strane poslodavca ili sporazumnog prestanka radnog odnosa s poslodavcem prije proteka vremena u kojem je dužan raditi te ako bez opravdanog razloga i u roku ne dostavi podatke o tijeku školovanja i o zaposlenju.

NAPOMENA: **Rok za predaju molbi je 8. 10. 2020.**